《断云》
宋代·吕本中

断云西南来，好风东北去。翩然两无心，空中忽相遇。

化为一尺雪，照我亭前路。昔者甚可怜，今来渺无处。

故人多勌色，留我不少住。羁愁动中肠，疾病增百虑。

虚庭著明月，皎皎如积素。不见乘鸾子，空怀旧烟雾。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。